રમનનું નાનપણ અત્યંત ખરાબ રીતે વીત્યું છે, જેને લીધે તે મેન્ટલી અપસેટ છે પણ એકલા પડી ગયેલા રમનને ડૉક્ટર પાસે કોઈ લઈ જનારું છે નહીં એટલે તેની એ માનસિક તકલીફો વિકૃત બની ગઈ છે. સાઇકો બની ગયેલા રમનને નેગેટિવ મેન્ટાલિટીવાળી કે કજિયા કરનારી વ્યક્તિ ગમતી નથી એટલે તેનામાં એવા લોકોને ખતમ કરવાની માનસિકતા મજબૂત બની ગઈ છે. રમન પોતાની સાથે ઍલ્યુમિનિયમની એક પાઇપ રાખે છે. આ પાઇપથી જ તે વિકૃત રીતે હત્યા કરતો ફરે છે. બે, ત્રણ અને ચાર હત્યા પછી પોલીસ હરકતમાં તો આવી છે; પણ રમન કોઈના હાથમાં નથી આવતો. નાછૂટકે પોલીસ હવે રમન જેવા જ માથાફરેલા પોલીસ-ઇન્સ્પેક્ટર રાઘવને રમનને પકડવાનું કામ સોંપે છે. હવે બે સાઇકો એકબીજાની આમને-સામને આવી જાય છે. ફરક એક છે કે એક માનસિક વિકૃત સમાજ માટે નુક્સાનકર્તા છે તો બીજો સમાજના હિતમાં કામ કરવાનો છે.